पाएं अपने शहर की ताज़ा ख़बरें और फ्री ई-पेपरडाउनलोड करें
11 दिन पूर्व पेट्रोल पंप पर लूट की वारदात में सेल्समैन ही आरोपी निकला, जिसने अपने रिश्तेदार के साथ मिलकर वारदात की। थानाधिकारी धर्मसिंह ने बताया कि पीपलखूंट थाना क्षेत्र के कटारों का बी स्थित निजी कंपनी के पेट्रोल पंप के सेल्समैन कमलेश उर्फ लाला पुत्र रमेश गुर्जर निवासी छायण थाना सुहागपुरा ने रिपोर्ट दी कि वह 20 अप्रैल को पेट्रोल भर रहा था।
इस दौरान एक व्यक्ति बिना नंबर की बाइक लेकर आया और पेट्रोल भरवाने के बाद उसकी जेब में रखे 67 हजार रुपए लेकर भाग गया। पुलिस जांच में सामने आया कि कमलेश ने अपने रिश्तेदार राहुल पुत्र कारूलाल गुर्जर निवासी बगवास के साथ मिलकर वारदात को अंजाम दिया। दोनों आरोपियों ने वारदात करना कबूला। इस पर पुलिस ने दोनों को गिरफ्तार कर 67 हजार रुपए व घटना में काम ली बाइक को जब्त कर आरोपियों को न्यायालय में पेश किया। जहां से उन्हें जेल भेजा गया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn